

Drage kolege,

Društvo grupnih analitičara Beograd i ZU Specijalna bolnica za psihijatriju Kotor u saradnji sa Ministarstvom zdravlja Crne Gore objavljuje održavanje workshop-a:

**,,GRUPNA ANALIZA U EVROPI: TRENING I PRIMENA’’**

Workshop će se održati **25 i 26 septembra 2015.** u prostorijama ZU Specijalna bolnica za psihijatriju Kotor, i biće akreditovan kod lekarske komore Crne Gore.

Seminar je edukativan za sve zaposlene u psihijatrijskim ustanovama, socijalnim ustanovama, Centrima za mentalno zdravlje, a posebno: psihijatre/neuropsihijatre, lekare na specijalizaciji iz psihijatrije, psihologe, socijalne radnike, defektologe, visoko, više i srednje medicinsko osoblje, kao i druge koji se bave poslovima mentalnog zdravlja.

Učesnici seminara ne plaćaju kotizaciju za učešće, a dobijaju sertifikat o učešču.

**Osnovni cilj workshop-a je pružanje odgovarajućih informacija svim zainteresovanim učesnicima koji bi želeli da se uključe u edukaciju iz grupne analize kako bi stekli zvanje grupnog analitičkog psihoterapeuta kao i pružanje informacija na koji način bi se edukacija sprovela u Crnoj Gori.**

Osim navedenog, seminar će biti prilika za razmjenu iskustva i dogovora o saradnji između ustanova i kolega, kao i prilika za medijsku popularizaciju ove humane profesije.

Prijave za učešće šaljite na :

**Dr Jovanka Cvetković; e-mail:** **cvetkovic.jovanka@gmail.com**

Srdačno Vas pozdravljamo i očekujemo u Kotoru.

**S poštovanjem,**

**Za Društvo grupnih analitičara: Za ZU Specijalnu bolnicu za psihijatriju Kotor,**

 **Direktor**

**Dr Jovanka Cvetković Doc dr sc Dragan Čabarkapa, dipl.pravnik**

**psihijatar, psihoterapeut i**

**trening grupni analitičar**